AGF bekræfter, at klubben har solgt Jens Stage til FC København. Stage har skrevet under på en kontrakt til 2024 med FCK.

Jens Stage forlader AGF, da han i stedet skifter til FC København. Klubben meddeler i en fondbørsmeddelelse, at midtbanespilleren skifter til FCK dags dato.

22-årige Jens Stage har været taknemmelig for sin tid i AGF, men følte, at tiden var inde til at prøve noget nyt.

- Jeg var glad og beæret, da jeg i sin tid blev tilbudt en chance i AGF. Nu er jeg blevet ældre og mere sulten efter professionel succes, og så kommer der nogen gange en mulighed forbi i livet, man ikke havde regnet med, siger Stage i en pressemeddelelse.

- Jeg får nu mulighed for at tage et skridt videre i min karriere og prøve kræfter med europæisk fodbold og se hvor langt talentet rækker på den scene.



- Jeg vil gerne sige tak til mine holdkammerater og alle andre, jeg har arbejdet sammen med i AGF, og ikke mindst sende en stor og varm tak til klubbens fans for opbakningen.

- De støtter en fantastisk klub, som jeg kommer til at savne, og det glæder mig meget, at jeg på denne måde kan give noget tilbage til AGF - selv om jeg nu rejser.

AGF oplyser, at salget af Stage til FCK er en rekordhandel.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)